দিল্লির নয়া মুখ্যমন্ত্রী রেখার পোস্ট ভাইরাল

নয়াদিল্লি: ২৭ বছর পরে ফের দিল্লির ক্ষমতায় ফিরেছে বিজেপি। দিল্লির ৭০টি বিধানসভা আসনের মধ্যে বিজেপি জয়ী হয়েছে ৪৮টি আসনে। প্রথমবার বিধায়ক হওয়া এক মহিলা নেত্রীকেই দিল্লির মতো জায়গায় মুখ্যমন্ত্রীর পদে বেছে নিল বিজেপি। বৃহস্পতিবার দিল্লির মুখ্যমন্ত্রীর শপথ (Oath) নেওয়ার আগে বললেন রেখা গুপ্ত (Rekha Gupta)। দিল্লির চতুর্থ মহিলা মুখ্যমন্ত্রী হিসেবে শপথ নিলেন রেখা গুপ্তা। শপথ নিয়েই মহিলাদের ক্ষমতায়নের এবং মহিলাদের পাশে থাকার বার্তা দিয়েছেন নয়া মুখ্যমন্ত্রী। কিন্তু মুখ্যমন্ত্রীর পদে শপথ নেওয়ার পর রেখা গুপ্তার পুরনো পোস্ট ভাইরাল হয়েছে সোশ্যাল মিডিয়ায়। যা নিয়ে অস্বস্তিতে গেরুয়া শিবির। তৃণমূল কংগ্রেসের রাজ্যসভা সাংসদ সাগরিক ঘোষ এবং কংগ্রেসের সুপ্রিয়া শ্রীনাতে সরব হয়েছেন।

স্যোশাল মিডিয়ায় বাইরাল হওয়া পোস্টে দেখা গিয়েছে,রেখা অরবিন্দ কেজরিওয়াল ও বামপন্থী ছাত্রদের কড়া ভাষায় গালাগালি করছেন। যেখানে দেখা যাচ্ছে, তিনি রাহুল গান্ধীকে (Rahul Gandhi) রাবণ এবং প্রিয়াঙ্কা গান্ধীকে সুর্পণখা বলে সম্বোধন করছেন। এদিকে দিল্লির মন্ত্রীর বিরুদ্ধে ‘গালাগালি’ দেওয়ারও অভিযোগ রয়েছে রেখার বিরুদ্ধে। যদিও এঅ ভিডিওর সত্যতা যাচাই করেনি কলকাতা টিভি অনলাইন।

আরও পড়ুন: মহিলাদের প্রতি মাসে ২৫০০ টাকা করে দেওয়া হবে: দিল্লির মুখ্যমন্ত্রী

এই পোস্ট ভাইরাল হতেই সাগরিকা ঘোষ (Sagarika Ghose) একটি সোশ্যাল মিডিয়া পোস্ট করে লেখেন, ‘দিল্লির নতুন মুখ্যমন্ত্রী রেখা গুপ্তার গালিগালাজ ভাষা প্রয়োগের ইতিহাস এবং গুন্ডামি প্রকাশ্যে। তা খুবই বিচলিত করে দেওয়ার মতো। যেখানে দিল্লিতে একসময় মুখ্যমন্ত্রী থেকেছেন অমায়িক এবং কর্মঠ শীলা দিক্ষীত এবং স্পষ্টবাদী সুষমা স্বরাজের মতো নেতা, সেখানে এই নতুন বিজেপিতে খারাপ ব্যবহার করার বিষয়টিকে স্বাভাবিক চোখে দেখা হয়।’

Disturbing reports on social media on the new Delhi Chief Minister @gupta_rekha ‘s past abusive language and rowdyism. What a far cry from the hard working & gracious Sheila Dixit and the articulate parliamentarian Sushma Swaraj. But this is the “new” @BJP4India where vicious…

— Sagarika Ghose (@sagarikaghose) February 20, 2025

অন্য খবর দেখুন